b'\n_START_ARTICLE_\nBilly Gilmour\n_START_SECTION_\nKariera\n_START_PARAGRAPH_\nKariero je za\xc4\x8del pri mo\xc5\xa1tvu Ottawa Aberdeens, od koder se je po dveh sezonah preselil v Ottawa Hockey Club. Za Ottawo je igral ravno v \xc4\x8dasu, ko so sloveli po nepremagljivosti in so zaradi odli\xc4\x8dnih iger dobili vzdevek Silver Seven. V tem \xc4\x8dasu je trikrat osvojil Stanleyjev pokal - v letih 1903, 1904, 1905 in 1906. V letih 1903 in 1904 je pokal osvojil z bratom Suddyjem, leta 1903 pa tudi z bratom Davom. V letih 1903 in 1904 je tudi na osmih tekmah igral za univerzitetno mo\xc5\xa1tvo McGill Redmen. Zanje je igral tudi v sezonah 1905/06 in 1906/07._NEWLINE_Leta 1907 je bil imenovan v prvo Mo\xc5\xa1tvo zvezd lige Montreal City Hockey League. Po eni sezoni v Montrealu se je nato vrnil nazaj v Ottawo k Ottawa Hockey Clubu. Z njim je v sezoni 1908/09 zabil 11 golov na 11 tekmah in \xc5\xa1e peti\xc4\x8d osvojil Stanleyjev pokal. Potem se je po\xc4\x8dasi umaknil s hokejskega prizori\xc5\xa1\xc4\x8da, v sezoni 1910/11 je igral za manj\xc5\xa1e mo\xc5\xa1tvo Ottawa New Edinburghs, naslednjo sezono pa zopet za Ottawa Hockey Club. V ligi NHA je zanje odigral le 2 tekmi. Leta 1912 se je tudi upokojil._NEWLINE_Znan je bil po odli\xc4\x8dni napadalni igri, ki je bila tudi eden od razlogov, zakaj je Ottawa v \xc4\x8dasu njegovega igranja dobila 10 zaporednih izzivov za Stanleyjev pokal - v letih 1903, 1904, 1905 in 1906._NEWLINE_Gilmour je sodeloval v prvi svetovni vojni. Do izbruha druge svetovne vojne je prebival v Parizu, zatem se je umaknil v Mount Royal, Quebec. Umrl je leta 1959._NEWLINE_Leta 1962 je bil posthumno sprejet v Hokejski hram slavnih lige NHL.'